stanford-oval/wikipedia huggingface dataset:
Atlantin divisioona (NHL)
Divisioonan mestarit > Atlantin divisioona (2013–)

2014 – Boston Bruins (117 p.)
2015 – Montreal Canadiens (110 p.)
2016 – Florida Panthers (103 p.)
2017 – Montreal Canadiens (103 p.)
2018 – Tampa Bay Lightning (113 p.)
2019 – Tampa Bay Lightning (128 p.)
2020 – Boston Bruins (100 p.)
2022 – Florida Panthers (122 p.)
2023 – Boston Bruins (135 p.)
2024 – Florida Panthers (110 p.)
Stanley Cup -voittajat divisioonasta

1994 – New York Rangers
1995 – New Jersey Devils
2000 – New Jersey Devils
2003 – New Jersey Devils
2009 – Pittsburgh Penguins
2020 – Tampa Bay Lightning
2024 – Florida Panthers
President’s Trophy -voittajat divisioonasta

1994 – New York Rangers
2014 – Boston Bruins
2019 – Tampa Bay Lightning
2020 – Boston Bruins
2022 – Florida Panthers
2023 – Boston Bruins
Yahya Hassan

| Yahya Hassan |
| --- | --- |
 Yahya Hassan Kööpenhaminan kirjamessuilla 2013.
Henkilötiedot
Syntynyt: 19. toukokuuta 1995 Aarhus, Tanska
Kuollut: 29. huhtikuuta 2020 (24 vuotta) Aarhus, Tanska
Kansalaisuus:  palestiinalais-tanskalainen
Ammatti:  runoilija
Kirjailija
Tuotannon kieli: tanska
Esikoisteos:  Yahya Hassan
Aiheesta muualla
Löydä lisää kirjailijoitaKirjallisuuden teemasivulta
Yahya Hassan (19. toukokuuta 1995 Aarhus, Tanska – 29. huhtikuuta 2020 Aarhus, Tanska) oli palestiinalaistaustainen tanskalainen runoilija.
Hassan kirjoitti rapsanoituksia ennen esikoiskokoelman Yahya Hassan (2013, suom. Yahya Hassan, Tammi 2014) ilmestymistä. Runokokoelma on ollut Tanskassa menestys (myyty yli 100 000 nidettä), ja se on käännetty monille kielille. Teos on herättänyt voimakkaita tunteita, sillä hän hyökkää siinä islamia ja väkivaltaisia vanhempiaan kohtaan. Politiken-lehden ja televisio-ohjelma DR Deadlinen haastattelun jälkeen Hassan sai 27 tappouhkausta.
Hassan oli valtioton palestiinalainen, mutta hänellä oli Tanskan passi. Vanhemmat ovat tulleet maahanmuuttajina Tanskaan, jossa Hassan syntyi. Hänet löydettiin 24-vuotiaana kotoaan kuolleena huhtikuussa 2020 eikä tapahtumassa epäillä rikosta.
Hassan pyrki vaikuttamaan tanskalaisten asenteisiin politiikan kautta. Hän oli parlamenttivaaliehdokkaana vuonna 2015 Tanskan kansallispuolueen listoilla.
Aiheesta muualla

Digter: Jeg er fucking vred på mine forældres generation, Haastattelu Politiken-lehdessä 5.10.2013 (tanskaksi)
Yahya Berrabah

Yahya Berrabah vuonna 2018.
Yahya Berrabah (s. 13. lokakuuta 1981 Oujda) on marokkolainen pituushyppääjä.
Hän sijoittui seitsemänneksi Afrikan-mestaruuskilpailuissa 2002, kahdeksanneksi vuonna 2006 (seitsemänneksi kolmiloikassa) ja voitti kultaa vuonna 2008.
Hän osallistui maailmanmestaruuskilpailuihin vuosina 2003, 2005 ja 2007 sekä olympialaisiin vuosina 2004 ja 2008 pääsemättä kertaakaan loppukilpailuun. Berliinin MM-kilpailuissa 2009 hän selviytyi loppukilpailuun ja sijoittui kymmenenneksi tuloksella 783 cm. Daegun MM-kilpailuissa 2011 hän oli neljäs tuloksella 823 cm. Välimeren kilpailuissa 2009 hän sai hopeaa.
Hän rikkoi Marokon ennätyksen Rabatissa 23. toukokuuta 2009 hyppäämällä tuloksen 838 cm. Entinen ennätys oli Younés Moudrikin Afrikan-mestaruuskilpailuissa 2000 hyppäämä 834 cm. Lokakuussa 2009 hän paransi ennätystään kahdella senttimetrillä hyppäämällä 840 cm.
Berrabah jäi kiinni EPO-hormonin käytöstä marraskuussa 2011 ja sai neljän vuoden kilpalukiellon. Hän karsiutui loppukilpailusta Lontoon MM-kilpailuissa 2017. Hän voitti kultaa Tarragonan Välimeren kilpailuissa 2018 tuloksella 802. Saman vuoden Afrikan-mestaruuskilpailuissa hän saavutti pronssia tuulituloksella 814. Dohan MM-kilpailuissa 2019 hän karsiutui loppukilpailusta.
Henkilökohtaiset ennätykset

pituushyppy, ulkoradoilla: 840 cm (2009, Marokon ennätys)
pituushyppy, sisäradoilla: 802 cm (2010, Marokon ennätys)
kolmiloikka: 16,44 m (2005)
Yhdysvaltain edustajainhuoneen vaalit 1990

Yhdysvaltain edustajainhuoneen vaalit 1990 pidettiin 6. marraskuuta 1990 keskellä presidentti George H. W. Bushin virkakautta. Kuten useimmissa keskikauden vaaleissa, presidentin republikaanipuolue menetti paikkoja demokraattipuolueelle, mikä hieman lisäsi demokraattien paikkaenemmistöä. Kyseessä oli kuitenkin harvinainen tapaus, jolloin molemmat puolueet menettivät ääniä kolmansille osapuolille kuten Libertaaripuolueelle sekä sitoutumattomille ehdokkaille.
Tulokset

| Puolue | Paikat> 1988 | Paikat> Valitut | Paikat> Muutos | Paikkaosuus | Ääniosuus |
| --- | --- | --- | --- | --- | --- |
| Demokraattinen puolue | 260 | 267 | +7 | 61,4% | 52,1% |
| Republikaaninen puolue | 175 | 167 | -8 | 38,4% | 44,3% |
| Libertaaripuolue | 0 | 0 | +0 | 0,0% | 0,6% |
| Sitoutumaton | 0 | 1 | +1 | 0,2% | 0,6% |
| Yhteensä | 435 | 435 | +0 | 100,0% | 100,0% |
Käännös suomeksi
Wäinö Korhonen

| Mitalit | Mitalit | Mitalit |  |
| --- | --- | --- | --- |
|  Olavi Mannonen, Lars Hall ja Wäinö Korhonen. |  Olavi Mannonen, Lars Hall ja Wäinö Korhonen. |  Olavi Mannonen, Lars Hall ja Wäinö Korhonen. |  |
Maa:   Suomi
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | yksilökilpailu |  |
|  Pronssia | Melbourne 1956 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Tukholma 1957 | joukkuekilpailu |  |
|  Hopeaa | Hershey 1959 | joukkuekilpailu |  |
|  Pronssia | Aldershot 1958 | joukkuekilpailu |  |
Wäinö Kalevi Korhonen (21. joulukuuta 1926 Jääski – 13. joulukuuta 2018 Lohja) oli suomalainen nykyaikainen viisiottelija ja olympiamitalisti.
Korhonen aloitti viisiottelun vuonna 1949 ja saavutti ensimmäisen SM-mitalinsa kaksi vuotta myöhemmin. Hän osallistui lajissa olympialaisiin Melbournessa 1956, kuusiin MM-kilpailuihin sekä 16 kertaa SM-kilpailuihin. Hän voitti Melbournessa pronssia sekä henkilökohtaisesta että joukkuekilpailusta. MM-kilpailuissa Korhonen sijoittui henkilökohtaisissa kilpailuissa parhaimmillaan neljänneksi ja voitti joukkuekilpailussa kahdesti hopeaa ja kerran pronssia. SM-mitaleita hän voitti kymmenen, viimeisen vuonna 1967. Uransa jälkeen Korhonen toimi aktiivisesti lajin parissa muun muassa valmentamalla Veikko Salmista.
Korhonen edusti Suomea Melbournen olympialaisissa myös miekkailussa kalvassa. Hän voitti SM-mitaleita viisiottelun ja miekkailun lisäksi uinnissa ja vesipallossa. Lisäksi hän kilpaili jääpallossa, keilailussa, koripallossa, pesäpallossa sekä ralliautoilussa.
Korhonen toimi myös elokuva- ja panimoaloilla, kaupan eri alueilla, metsurina ja pesuloitsijana. Hän toimi miekkailuliiton hallituksessa, autourheilujärjestö AKK:n pääsihteerinä 1960–1964 ja Trans-Meri Oy:n myyntijohtajana 1973–1990, minkä jälkeen jäi eläkkeelle. Hän oli aktiivinen myös elokuvamaailmassa ja oli mukana kuudessa elokuvassa ja yli 50 radiokuunnelmassa.
Wäinö Korhonen sai Pro Urheilu -tunnustuspalkinnon vuonna 2008.
Saavutuksia

Kaksi olympiapronssia Melbourne 1956 (nykyaikainen viisiottelu henkilökohtainen ja joukkuekilpailu)
MM-hopeaa Tukholma 1957 ja Hershey 1959 (joukkuekilpailu)
MM-pronssia Aldershot 1958 (joukkuekilpailu)
MM-kisoissa henkilökohtaisessa kilpailussa neljäs 1957 ja yhdeksäs 1962 (11. 1954, 19. 1955, 23. 1958 ja 10. 1959)
SM-kisoissa kultaa 1954, 1955, 1962, hopeaa 1957, 1962 ja pronssia 1951, 1959, 1961, 1964, 1967
Vuoden viisiottelija Suomessa 1954, 1957 ja 1962
Pro Urheilu -tunnustuspalkinto 2008
Aiheesta muualla

Wäinö Korhosen muistokirjoitus Helsingin Sanomissa
Väinö Heikkinen (karhunkaataja)

Väinö Heikkinen eli Karhu-Väinö (1922–2011) oli suomalainen Lieksan Nurmijärven kylässä Jongunjoen Kaksinkantajalla asunut maanviljelijä ja karhunkaataja.
Heikkinen kaatoi vuosien 1948–1988 välillä yhteensä 36 karhua. Hänellä oli kotitalossaan esillä kaatamiensa karhujen kallokokoelma, täytettyjä eläimiä ja muuta metsästysaiheista esineistöä. Heikkisen kotitalo ja kokoelma on nykyisin avoinna tilauksesta.
Aiheesta muualla

Karhunkaataja Väinö Heikkinen tarinoi, video kuvattu 2007
Willis Tower

| Willis Tower |
| --- | --- |

Tiedot
Sijainti:  223. S. Wacker Dr. Chicago, Illinois 60606 Yhdysvallat
Koordinaatit:  41°52′44″N, 87°38′09″W
Rakennettu:  1970–1973
Avajaiset:  1973
Käyttötarkoitus:  toimisto, näköalat, viestintä
Tila:  valmis
Yritykset
Arkkitehti:  Skidmore, Owings and Merrill
Tekniset tiedot
Kerroksia:  108 + 3 maan alla
Kerrospinta-ala:  400 000 m²
Hissien määrä:  104
Kustannukset:  150 000 000 $
Korkeus
Antenni:  527,3 m
Kattokorkeus:  442,3 m
Ylin kerros:  412,7 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Willis Tower (aikaisemmin Sears Tower) on 108-kerroksinen, 442-metrinen pilvenpiirtäjä Chicagossa, Illinoisissa, Yhdysvalloissa ja sen suunnittelusta on vastannut chicagolainen arkkitehtitoimisto Skidmore, Owings and Merrill. Valmistuttuaan vuonna 1973 se oli maailman korkein rakennus.
Nykyisin Willis Tower on Yhdysvaltojen kolmanneksi korkein pilvenpiirtäjä.
Rakennus

Willis Tower sijaitsee Chicagossa Yhdysvalloissa osoitteessa 233 South Wacker Drive. Rakennuksen pinta-ala on noin 400 000 neliömetriä. Rakennuksessa on yhteensä 111 kerrosta, joista 108 sijaitsee maan päällä ja loput maan alla. Rakennus on valmistettu kokonaisuudessaan teräksestä.
Willis Tower oli maailman korkein rakennus 1974–1998. Torni on saanut energiaystävällisyydestään platinatason LEED-sertifikaatin vuonna 2019.
Historia

Yhdysvaltalainen tavarataloketju Sears, Roebuck and Company oli vuonna 1969 maailman suurin jälleenmyyntiyritys, ja sillä oli noin 350 000 työntekijää. Ketju tarvitsi toimistotilan työntekijöilleen, ja rakennuksen arkkitehdiksi valittiin Skidmore, Owings and Merrill. Tornin sijaintiin valittiin siten, että se on mahdollisimman lähellä rautateitä ja isoja maanteitä yrityksen työntekijöiden hyödyksi. Rakennusinsinööri Fazlur Khan sai tehtäväkseen suunnitella rakenteen, joka voittaa tuulen ja painovoiman aiheuttamat ongelmat.
Rakennuksen perustukset aloitettiin elokuussa 1970. Torni valmistui kolmen vuoden kuluttua toukokuussa 1973. Tornia oli rakentamassa noin 2 000 työntekijää, ja tornista tuli valmistuttuaan maailman korkein rakennus. Rakennukseen lisättiin televisioantennit 1982. Alkuperäinen tornin pääkäyttäjä Sears, Roebuck and Company vetäytyi rakennuksesta vuonna 1995. Rakennuksen nimi muutettiin Willis Toweriksi 16. heinäkuuta 2009. Samana vuonna rakennuksen 103. kerrokseen rakennettiin uusi näköalatasanne.
Vuonna 2015 Blackstone Group osti Willis Towerin 1,3 miljardilla dollarilla. Tornissa tehtiin vuosina 2017–2022 remontti, jolloin rakennukseen asennettiin esimerkiksi kattoterassi.
Käyttö

Willis Towersissa toimii yli sata yritystä, johon lukeutuu muun muassa erilaisia vakuutus-, laki- ja rahoituspalveluita. Rakennus on suosittu matkailunähtävyys, ja 103. kerroksen näköalatasanteella vierailee vuosittain 1,6 miljoonaa ihmistä.
Aiheesta muualla

Kuvia tai muita tiedostoja aiheesta Willis Tower Wikimedia Commonsissa
Rakennuksen verkkosivusto
Chicago Skydeck (Arkistoitu – Internet Archive)
Yahoo Meme

| Yahoo Meme |
| --- | --- |

Tyyppi:  mikroblogi
Omistaja:  Yahoo
Kehittäjä:  Yahoo
Avattu:  elokuu 2009
Suljettu:  toukokuu 2012
Nykyinen tila:  lopetettu
Yahoo Meme oli Twitterin tapainen migrobloggauspalvelu. Yahoo perusti palvelun elokuussa 2009.
Palveluun pystyi aluksi rekisteröitymään vain saadessaan kutsun, ja rekisteröitymiseen tarvitsi Yahoo-tilin. Myöhemmin Yahoo Memeen saattoi liittyä kuka tahansa Yahoo-tilin omistava. Yahoo käynnisti palvelun aluksi vain portugaliksi, mutta englanninkielinen versio käynnistyi vuonna 2010. Yahoo Memestä ei tullut kovinkaan suosittua, ja Yahoo sulki palvelun toukokuussa 2012.
Aiheesta muualla

Yahoo Meme Readwriteweb-sivustolla (Arkistoitu – Internet Archive)
Yahoo Meme Techcrunch-sivustolla
Yahoo Meme Searchengineland-sivustolla
Ympäristötaloustiede

Ympäristötaloustiede soveltaa taloustieteen menetelmiä ympäristönsuojelua koskeviin kysymyksiin. Tyypillisiä tutkimuskohteita ovat muun muassa ilmansaasteet, vesistönsuojelu, ympäristömyrkyt, jätteet ja ilmastonmuutos.
Ympäristötaloustieteeseen luetaan usein myös luonnonvarataloustiede, joka tarkastelee luonnonvarojen tehokasta hyödyntämistä. Tarkasteltavia seikkoja ovat elinympäristön laatu sekä luonnonhoidollisten toimenpiteiden kustannusten arvioiminen. Ympäristötaloustieteeseen kuuluvia selvityksiä on tehty eri luonnonsuojelullisten hankkeiden suhteen, kuten Natura 2000-verkon hyötyä metsien suojeluun.
Historia

Ympäristötaloustieteen synty ajoittuu 1960-luvulle kun ympäristön tilan heikkenemiseen ja ihmisen vaikutukseen ekosysteemeissä alettiin kiinnittää laajemmin huomiota. Kenties keskeisin lähestymistapa ympäristötaloustieteen ongelmiin on perinteisesti ollut ulkoisvaikutuksien tarkastelu. Muita lähestymistapoja ovat olleet hyvinvointitaloustiede sekä kasvuteoria, ja etenkin myöhemmin taloudellisen ohjailun sääntelyn taloustiede sekä kestävä kehitys.
Teoria

Varsin tavallinen ympäristötaloustieteellinen näkemys on, että tavanomaisessa taloustieteellisessä on taipumusta jättää ympäristöongelmat ja monet muut ulkoisvaikutukset tarkastelun ulkopuolelle. Siten toiminnan kokonaiskustannukset jäävät aliarvioiduksi ja ihmisten hyvinvointi maksimoimatta. Tyypillinen ratkaisukeino on tarjota taloudellisille toimijoille kannusteita, yleensä julkisen vallan taholta, ja korjata toimintaa ulkoisvaikutukset huomioivaan suuntaan. Esimerkkejä tällaisista keinoista ovat ympäristöverot sekä päästökauppa.
Ympäristötaloustiede erottuu ns. vihreästä taloustieteestä siten, ettei perinteisen akateemisen taloustieteen perusoletuksia tai menetelmiä hylätä, vaan niitä täydennetään ympäristövaikutusten huomioimisella.
Yuan

Yuan tarkoittaa seuraavia asioita:
Yuan-dynastia, Kiinaa 1271–1368 hallinnut mongolilainen dynastia
Yuan, Taiwanin parlamentti
Valvonta-Yuan, Taiwanin hallintoa valvoja ja virkarikossyytteitä tutkiva viranomainen
Kiinan juan, kiinalainen rahayksikkö
renminbi, Kiinan nykyinen rahayksikkö
Mantšukuon yuan, Mantšukuon rahayksikkö 1932–1945
Yuan (sukunimi), yleinen kiinalainen sukunimi
Yuan Hua (s. 1974), kiinalainen judon olympiavoittaja ja maailmanmestari
Yuan Muzhi (1909–1978), kiinalainen elokuvaohjaaja, käsikirjoittaja ja näyttelijä
Yuan Shikai  (1859–1916), kiinalainen sotilaskomentaja ja poliitikko
Yuan T. Lee (s. 1936), taiwanilainen kemisti, Nobelin kemianpalkinnon saaja
Yuan Xuefen (1922–2011), kiinalainen yue- eli shaoxing-oopperan esittäjä
Chang Yuan (s. 1997), kiinalainen nyrkkeilijä
Dong Yuan (n. 934–962), kiinalainen kuvataiteilija
Qu Yuan (n. 339-278 eaa.), kiinalainen runoilija
Tian Yuan (s. 1993), kiinalainen painonnostaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yuan”, voi hakea sivunnimihaulla, laajalla sivunnimihaulla tai tekstihaulla.
Yahya Golmohammadi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. maaliskuuta 1971 (ikä 53)
Syntymäpaikka: Ardabīl, Iran
Pelipaikka: keskuspuolustaja
Pituus: 178 cm
Seura
Seura: Zob Ahan
Tehtävä: päävalmentaja
Junioriseurat
: Foulad Ahvaz
Seurat
| Vuodet | Seura | O | (M) |
| 1989–1992 | Tractor Sazi Tabriz | – | (–) |
| 1993–1999 | Persepolis | – | (–) |
| 1999–2002 | Foolad | – | (–) |
| 2002–2005 | Persepolis | 63 | (2) |
| 2005–2009 | Saba Battery | 63 | (7) |
| 2008–2009 | Saba Qom | 6 | (0) |
| Yhteensä | Yhteensä | 132 | (9) |
Maajoukkue
| 1993–2006 | Iran | 69 | (5) |
Valmennusura
2011–2012: Rah Ahan (apuvalm.)
2012: Saba Qom
2012: Persepolis
2013–2014: Naft Teheran
2014–: Zob Ahan
 Seurajoukkueuran tilastot kattavat vain kansalliset sarjat.
Yahya Golmohammadi (s. 19. maaliskuuta 1971 Ardabīl) on iranilainen uransa lopettanut jalkapalloilija. Pelipaikaltaan hän oli keskuspuolustaja. Peliuransa jälkeen hän on toiminut valmentajana.
Golmohammadi pelasi Iranin maajoukkueessa 69 A-maaottelua vuosina 1993–2006. Hän oli mukana Iranin joukkueessa Saksan MM-kisoissa 2006, joissa hän teki maalin Meksikoa vastaan pelatussa, Iranin 1–3-tappioon päättyneessä ottelussa.
Aiheesta muualla

Kuvia tai muita tiedostoja aiheesta Yahya Golmohammadi Wikimedia Commonsissa
Iranin joukkue – Jalkapallon MM-kilpailut 2006
1 Mirzapour |
2 Mahdavikia |
3 Bakhtiarizadeh |
4 Golmohammadi |
5 Rezaei |
6 Nekounam |
7 Zandi |
8 Karimi |
9 Hashemian |
10 Daei |
11 Khatibi |
12 Roudbarian |
13 Kaebi |
14 Teymourian |
15 Borhani |
16 Enayati |
17 Kazemian |
18 Zare |
19 Sadeqi |
20 Nosrati |
21 Madanchi |
22 Talebloo |
23 Shojaei |
Valmentaja Ivanković
Yu Shumei

| Mitalit> Maa:   Kiina.Naisten ampumahiihto.MM-kilpailut  | Mitalit> Maa:   Kiina.Naisten ampumahiihto.MM-kilpailut  | Mitalit> Maa:   Kiina.Naisten ampumahiihto.MM-kilpailut  | Maa:   Kiina> Naisten ampumahiihto. |
| --- | --- | --- | --- |
|  Hopeaa | Oslo/Holmenkollen 2000 | normaalimatka |  |
Yu Shumei (kiin.: 于淑梅; pinyin: Yú Shūméi; s. 20. lokakuuta 1977 Liaoning) on kiinalainen entinen ampumahiihtäjä, MM-mitalisti.
Yu osallistui ensimmäisen kerran maailmancupiin kaudella 1995–1996 ja kilpaili ensimmäisen kerran arvokisoissa Brezno-Osbrlien MM-kilpailuihin 1997. Hän sijoittui seuraavan kauden Naganon olympialaisissa yhdeksänneksi normaalimatkalla, viidenneksi sprintissä ja hiihti ensimmäisen osuuden Kiinan seitsemänneksi sijoittuneessa viestijoukkueessa.
Yu saavutti Oslon MM-kilpailuista 2000 hopeaa normaalimatkalta. Yu hävisi kilpailun voittajalle Corinne Niogretille 53,3 sekuntia - molemmat selviytyivät ammunnasta ilman sakkominuutteja. Pronssimitalisti, Magdalena Forsberg ampui yhden sakon kummaltakin pystypaikalta häviten voittajalle 1,16,9 - Yulle 23,6 sekuntia. Samoissa kisoissa Yu oli lisäksi kymmenes takaa-ajossa ja viidestoista yhteislähdössä.
Maailmancupissa Yu on yhden MM-mitalin lisäksi sijoittunut neljä kertaa palkintokorokkeelle voittaen yhden kilpailun; tämä tapahtui Holmenkollenin yhteislähtökilpailussa kaudella 2000–2001. Hän sijoittui saman kauden kokonaispisteissä kuudenneksitoista. Hän päätti uransa Salt Lake Cityn olympialaisiin 2002.
Yasmine Yamajako

| Yasmine Yamajako> Henkilötiedot |
| --- | --- |
Koko nimi:  Yasmine Laurel Alizée Yamajako
Syntynyt: 1991 (ikä 32–33) Porvoo
Ammatti:  laulaja, näyttelijä
Sukulaiset:  Laura Voutilainen
Muusikko
Laulukielet:  englanti, suomi
Soittimet:  kontrabasso
  [ Muokkaa Wikidatassa ] [ ohje ]  
Yasmine Laurel Alizée Yamajako (s. 1991 Porvoo) [jasmin jamadʒako] on suomalainen laulaja ja näyttelijä. Hän on isänsä puolelta beniniläistä ja ranskalaista syntyperää.
Ura

Yamajako on opiskellut laulamista Helsingin Pop & Jazz Konservatoriossa. Lisäksi hän on soittanut nuorena kuusi vuotta kontrabassoa.
Hän esitti kesällä 2008 Helsingin kaupunginteatterissa High School Musicalin Gabriellaa ja vuonna 2023 samassa teatterissa Pieni merenneito -musikaalissa pääosaa merenneito Arielia. Hänet on nähty myös Yle Areenassa ja TV2:n Summerissa esitetyssä sarjassa lovemilla. Yamajako vieraili keväällä 2012 rap-artisti Cheekin kappaleella ”Syypää sun hymyyn”. Kappale nousi Suomen virallisen singlelistan toiselle ja latauslistan ensimmäiselle sijalle. Yasmine vieraili myös Cheekin kappaleella ”Jos sä haluut”.
Solmittuaan levytyssopimuksen Sony Musicin kanssa, Yamajakon oli tarkoitus julkaista debyyttialbuminsa vuonna 2015. Albumin tekemisen aikana tulleen uupumuksen ja äänen menetyksen myötä hän päätti luopua tuolloin levytysurastaan. Yamajako on työskennellyt uudelleen debyyttialbuminsa parissa, jonka on tarkoitus ilmestyä vuonna 2024.
Yksityiselämä

Laulaja Laura Voutilainen on Yamajakon täti.
Yhdistyksen kokous

Yhdistyksen kokous on Suomen yhdistyslain tarkoittama kokous, joka käyttää yhdistyksessä ylintä päätösvaltaa.
Yhdistyksen kokous päättää jäsenen erottamisesta, paitsi jos yhdistys on delegoinut päätösvallan yhdistyksen hallitukselle. Yhdistyksen kokous myös päättää eräistä asioista, jotka yhdistyslaissa säädetään yhdistyksen kokouksen päätettäväksi.
Yleisurheilu kesäolympialaisissa 1896 – miesten 1 500 m

| Yleisurheilu kesäolympialaisissa 1896 > Ratajuoksut |
| --- | --- | --- |
| 100 m |   | Miehet |
| 400 m |  | Miehet |
| 800 m |  | Miehet |
| 1500 m |  | Miehet |
| 110 m aidat |  | Miehet |
Muut juoksut
| Maraton |  | Miehet |
Kenttälajit
| Pituushyppy |  | Miehet |
| Kolmiloikka |  | Miehet |
| Korkeushyppy |  | Miehet |
| Seiväshyppy |  | Miehet |
| Kuulantyöntö |  | Miehet |
| Kiekonheitto |  | Miehet |
Miesten 1 500 metrin juoksu kesäolympialaisissa 1896 käytiin 7. huhtikuuta. Kilpailu käytiin yhdessä kahdeksan juoksijan erässä, jota Ranskan Albin Lermusiaux johti lähes koko ajan. Muut kilpailijat kuitenkin saivat hänet kiinni hieman ennen loppua ja jättivät ranskalaisen kolmanneksi. Kilpailun voitti Australian Edwin Flack ja toiseksi sijoittui Yhdysvaltain Arthur Blake.
Tulokset

| Sija | Nimi | Maa | Aika |
| --- | --- | --- | --- |
| 1 | Edwin Flack |  Australia | 4.33,2 |
| 2 | Arthur Blake |  Yhdysvallat | 4.33,6 |
| 3 | Albin Lermusiaux |  Ranska | 4.36,0 |
| 4 | Carl Galle |  Saksan keisarikunta | 4.39,0 |
| 5 | Angelos Fetsis |  Kreikka | Ei tiedossa |
| 6 | Dimitrios Golemis |  Kreikka | Ei tiedossa |
| 7-8 | Konstantinos Karakatsanis |  Kreikka | Ei tiedossa |
| 7-8 | Dimitrios Tomprof |  Kreikka | Ei tiedossa |
Miesten 1 500 metrin juoksu olympialaisissa
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1896 | 1900 | 1904 | 1906 | 1908 | 1912 | 1920 | 1924 | 1928 | 1932 |
| 1936 | 1948 | 1952 | 1956 | 1960 | 1964 | 1968 | 1972 | 1976 | 1980 |
| 1984 | 1988 | 1992 | 1996 | 2000 | 2004 | 2008 | 2012 | 2016 | 2020 |
2024: 
Käännös suomeksi
Baseballin Euroopan-mestaruuskilpailut 1995

Baseballin Euroopan-mestaruuskilpailut pelattiin Haarlemissa 7. – 16. heinäkuuta 1995. Mestaruuden voitti isäntäjoukkue Alankomaat.
Alkulohkot > Lohko A

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Alankomaat | 4 | 4 | 0 | 1.000 |  | 23-3 | - | - | 10-0 |
|  Espanja | 4 | 3 | 1 | .750 | - |  | 4-0 | - | 11-2 |
|  Ranska | 4 | 2 | 2 | .500 | 8-15 | - |  | 11-3 | - |
|  Venäjä | 4 | 1 | 3 | .250 | 3-11 | 2-8 | - |  | - |
|  Ukraina | 4 | 0 | 4 | .000 | - | - | 5-17 | 1-11 |  |
Alkulohkot > Lohko B

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Italia | 4 | 4 | 0 | 1.000 |  | 6-3 | - | - | 17-1 |
|  Belgia | 4 | 3 | 1 | .750 | - |  | - | 15-4 | 7-4 |
|  Saksa | 4 | 2 | 2 | .500 | 1-15 | 3-12 |  | - | - |
|  Ruotsi | 4 | 1 | 3 | .250 | 0-11 | - | 7-13 |  | - |
|  Slovenia | 4 | 0 | 4 | .000 | - | - | 0-18 | 0-14 |  |
Loppusarja C

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Italia | 3 | 3 | 0 | 1.000 |  | - | - | 13-2 |
|  Alankomaat | 3 | 2 | 1 | .667 | 9-12 |  | 10-0 | - |
|  Belgia | 3 | 1 | 2 | .333 | - | - |  | 12-3 |
|  Espanja | 3 | 0 | 3 | .000 | - | - | - |  |
Alkulohkoissa pelatut keskinäiset ottelut laskettiin mukaan loppusarjan taulukkoon.
Loppusarja D

sijat 5-10
| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Ranska | 5 | 5 | 0 | 1.000 |  | - | 10-7 | - | - | - |
|  Saksa | 5 | 4 | 1 | .800 | 2-18 |  | - | 7-4 | - | - |
|  Ruotsi | 5 | 3 | 2 | .600 | - | - |  | - | 17-5 | - |
|  Venäjä | 5 | 2 | 3 | .400 | - | - | 3-5 |  | - | 8-0 |
|  Ukraina | 5 | 1 | 4 | .200 | - | 1-12 | - | - |  | 11-10 |
|  Slovenia | 5 | 0 | 5 | .000 | 2-23 | - | - | - | - |  |
Alkulohkoissa pelatut keskinäiset ottelut laskettiin mukaan loppusarjan taulukkoon.
Mitaliottelut

Mitaliotteluihin huomioitiin mukaan aiemmilla kierroksilla pelatut keskinäiset ottelut. Italia ja Belgia aloittivat ottelusarjat 1-0 -johtotilanteesta.